Heerlike etes – en baie koek – om 100 trotse jare te herdenk - Universiteit Stellenbosch
Oor die Eeufees
Heerlike etes – en baie koek – om 100 trotse jare te herdenk
By SSG se Eeufeestee op 2 Maart sny prof Hester Klopper, Viserektor: Strategie en Internasionalisering SSG se Eeufeeskoek, met die ondersteunende hand van prof Arnold Schoonwinkel, Viserektor: Leer en Onderrig en SSG-personeellede wat toekyk
Om 100 te raak, regverdig 'n groot herdenking en die Sentrum vir Studentegemeenskappe (SSG) wil graag hê studente moet aan die feestelikhede regoor die kampus deelneem. Om hierdie rede was daar op Vrydag 2 Maart spesiale maaltye ter herdenking van die Eeufees by al die Universiteit se koshuise.
Die drie kosdiensverskaffers op kampus – Royal, Fedics en C3 – is genader om te help om die maaltye ekstra spesiaal vir die studente te maak. "Reg vanaf die eerste gesprekke wat ons met die onderskeie kosdiensverskaffers oor die Eeufees-etes gevoer het, het ons net hul uiterste ondersteuning en samewerking ontvang," sê Ilse Reuter, projekbestuurder by die SSG.
Die etes vir die Eeufeesherdenking is vooraf via sosiale media en e-pos geadverteer, en voorsiening is ook gemaak vir studente wat nie in koshuise woon nie. "Private studente kon 'n bespreking vir die etes op die Universiteit se stelsel maak en deel wees van die herdenking in oop eetsale in hul onderskeie klusters," verduidelik Ilse.
Hoewel die kosdiensverskaffers by die riglyne van 'n gebalanseerde maaltyd gehou het, het hulle ook op maaltye gefokus wat hulle weet die studente se groot gunstelinge is. "Hulle het hul eie inisiatief aan die dag gelê en groot kreatiwiteit getoon met die beplanning van die spyskaarte met sommige diensverskaffers wat selfs die eetsale versier het," vertel Ilse.
Die aanvanklike voorstel was dat die studente op 2 Maart elk 'n skyfie verjaardagkoek saam met hul middagete kon kry. "Hierdie voorstel is op verskeie maniere in werking gestel, wat wissel van pragtig versierde skinkborde met koek tot kolwyntjies wat met feesvlaggies versier is. Van die verskaffers het ook 'n spesiale poging aangewend om die studente groter verskeidenheid wat die maaltye betref asook groter porsies aan te bied."
Benewens die Eeufees-middagetes wat op kampus gehou is, het die SSG ook op 2 Maart 'n spesiale Eeufees-tee by sy kantore in Bosmanstraat aangebied. By hierdie geleentheid het Royal personeellede van die Sentrum op heerlike kolwyntjies en gourmet-happies getrakteer.
Die fokus van die geleenthede op 2 Maart was die herdenking van die Universiteit se verjaardag. "Deur die res van die jaar gaan daar nog talle gesprekke rondom die Unversiteit se Eeufees op kampus wees, waarvan redelik baie waarskynlik ook rondom 'n etenstafel gaan plaasvind," sluit Ilse af.
Lekkernye vir Dagbreek se Eeufeesete, verskaf deur hulle voedseldiensverskaffer, Royal Mnandi.
Kolwyntjies vir Eendrag, verskaf deur hul voedseldiensverskaffer, C3.
- Deur Universiteit Stellenbosch -
AgriWetenskappe vier 'n eeu van onderrig en navorsing
Herdenkings bring herinneringe. Fakulteit Agriwetenskappe se eeufeesdinee by Spier het ons gedagtes teruggeneem na middagprakties op Welgevallen of ver uit die dorp met 'n pikkie by 'n grondprofiel, of in 'n Landbou-ekonomieklas vol onsekerheid oor hoe prof. Kassier ons nou weer gaan uitdaag … Al die goed wat landboustudies so anders en opwindend maak, is…
100 Artefakte om US se storie te vertel
Ter herdenking van die Eeufeesjaar van die Universiteit Stellenbosch (US), bied die US Museum eersdaags 'n uitstalling, 100 Artefakte, aan. Dié uitstalling wil op 'n kreatiewe wyse stories van die Universiteit van die afgelope 100 jaar vertel. Prof Matilda Burden, Senior Kurator: Museumnavorsing, sê die items wat besigtig kan word het elk hul unieke storie…
Maties Rugby se geskiedkundige geskenk aan die US
'n Geskiedkundige dubbel in die Varsitybeker-reeks kompetisie. Daar is geen beter geskenk wat die Maties Rugbyklub aan die Universiteit Stellenbosch in sy Eeufees-jaar kon gee nie. Maties Rugby het Maandagaand (16 April 2018) die Varsitybeker vir die eerste keer sedert 2010 omhoog gelig en net 'n week vroeër het die Maties Young Guns vir die…
US is 100 jaar oud!
Die Universiteit Stellenbosch (US) is vandag (2 April 2018) amptelik ? 100 jaar oud. Op 2 April 1918 het die Victoria-kollege plek gemaak vir die Universiteit van Stellenbosch (in 2000 die Universiteit Stellenbosch) en het vier fakulteite (Natuurwetenskappe, Onderwys, Lettere en Sosiale Wetenskappe en AgriWetenskappe), 503 studente en 40 akademiese personeellede met hul werksaamhede begin.…
US 'n toonaangewende onderwysinstelling wat inklusief uitreik – Rektor by Eeufees galadinee
"Die Universiteit Stellenbosch het ? toonaangewende hoër-onderwysinstelling geword wat ? belangrike bydrae tot menslike ontwikkeling in ons land, op ons vasteland en in die res van die wêreld maak. Ons gegradueerdes is goed gekwalifiseerd en hulle is internasionaal in aanvraag, ons navorsing is innoverend en relevant en ons impak op die samelewing is omvattend. Dit…
Eerste US-gradeplegtigheid van die Eeufeesjaar
Die Universiteit Stellenbosch (US) sal 3 315 grade en diplomas tydens die Maart 2018 Gradeplegtighede toeken. Hieronder is ? rekordgetal PhD- en meestersgraadkandidate wees – 164 en 1 061, onderskeidelik. As deel van die gedenking van sy Eeufeesjaar, sal sal die US ook volgende week eregrade aan 13 voorste denkleiers toeken. Die ontvangers is mnr Max du Preez, prof Musa Dube, mnr…